Туристичка организација Пожега
Туристичка организација Пожега основана је Одлуком општине Пожега, 30. априла 1997. године, као јавна служба, ради вршења послова унапређења и промоције туризма на територији Општине Пожега, кроз подстицање, координирање и организацију културних, уметничких, привредних, спортских и других манифестација. Седиште Туристичке организације је у Пожеги, Трг Слободе 3.

Циљеви развоја туристичке дестинације Пожега 
Најважнији стратешки циљеви за развој туризма у Пожеги су:
 Промовисање подручја Пожеге као атрактивних туристичких дестинација за циљане видове туризма. Стратешки циљеви су од кључне важности за остварење визије развоја туристичке дестинације.
 Развоја и промоција посебних догађаја и манифестација намењених туристима и свима који посећују Пожегу.
 Подржавање и промоција посебних догађаја и манифестација намењених туристима на дестинацији.
 Заједнички рад са свим заинтересованим органима, организацијама и субјектима чија активност помаже унапређењу и промоцији на територији општине Пожега.

Визија развоја туристичке дестинације Пожега 
Постизање заједничке визије развоја одређене туристичке дестинације је процес у који је потребно укључити различите интересне групе..
Пожега треба да постане:
 Мали град, лако доступан на туристичком тржишту.
 Идеално место за полазну тачку истраживања Србије или осталих регионалних центара.
 Центар развијеног сеоског туризма

Интернет презентација 
Туристичка организација врши представљање на Интернету, целокупне туристичке понуде, културе, природе, спортских потенцијала, као и опште информације од значаја за посетиоце који долазе у општину Пожега, на друштвеним мрежама facebook, Youtube канал и Тwitter.

Промоција руралног туризма 
Промоција руралног туризма са акцентом на породична газдинства има за циљ да се привуче што већи број туриста и створе додатни приходи. Овај производ базира се на принципима одрживости, туристима нуди елементе сеоске средине, природу, те презентује традиционалну гостопримство и животне вредности локалног становништва. Своју законску обавезу посредовања у пружању услуга у сеоском туризму ТОП спроводи потписивањем уговора са категорисаним домаћинствима, и промоцијом сеоског туризма у општини. Домаћинстава у селима Тометино Поље, Јежевица, Годовик, Расна и Роге су носиоци сеоског туризма у општини. Претходних година у бављење сеоским туризмом укључила су се још нека домаћинства у другим селима која поседују све потребне предуслове да се баве сеоским туризмом.

Ресурси са којима располаже сеоско подручје, сеоски туризам избацују као приоритетни задатак у развоју туризма општине Пожега. Сеоски туризам је економски исплатива категорија: запошљавају се људи свих старосних доба, а зарада се стиче и продајом сопствених производа – сира, кајмака, воћа, занатских производа...

Манифестације 
 Градске манифестације 
 Гастрономске манифестације
 Сарадња са културно- спортским центром 
 Моравска регата
 Квалификационо предтакмичење младих трубачких оркестара за сабор у Гучи
 Међународни дечији фестивал фолклора- Лицидерско срце
 Ликовна колонија у Прилипцу
 Чикер Маратон
 Жестивал у Ужицу
 „Едукативна радионица и спортске активности у природи за основношколце“

Извори

Спољашње везе 
 Званична презентација Туристичке организације Пожега
 

Туристичке организације
Култура у Пожеги
Културно наслеђе Западне Србије